Balvu Mūzikas skola

Balvu Mūzikas skola  ir Balvu novada domes dibināta izglītības iestāde profesionālās ievirzes mūzikas izglītības programmu īstenošanai. Balvu Mūzikas skolai ir filiāle Rugājos. 2025. gadā Balvu Mūzikas skolas 2.–9. klašu koris diriģentes Lindas Vītolas vadībā ieguva Skolēnu dziesmu un deju svētku Lielo balvu.Skolēnu dziesmu un deju svētku «Koru karos» Lielo balvu iegūst Balvu mūzikas skolas koris lsm.lv 2025. gada 13. jūlijā

 Vēsture 
Balvu Mūzikas skolu izveidoja 1959. gadā Balvu Kultūras namā, sākot apmācību klavieru, akordeona un pūšaminstrumentu klasēs. Vēlāk skolu pārcēla uz Balvu sākumskolas ēku (1964-1971), tad tad uz Brīvības ielu 50 (1971-1992), bet kopš 1992. gada tā atrodas Partizānu ielā 18. Mūzikas skolas dibinātājs un direktors bija Ilmārs Sležis, no 1997. gada direktors ir Egons Salmanis. 

Skolā darbojās klavieru, vijolnieku, akordeonistu, pūtēju, elektroniskās mūzikas ansambļi, pūtēju orķestris un vokālie ansambļi. Skolas pūtēju orķestris kopš 2005. gada piedalās Aglonas Vissvētākās Jaunavas Marijas Debesīs uzņemšanas svētkos, audzēkņi aktīvi muzicēja garīgās mūzikas koncertos gan pilsētas, gan rajona baznīcās.
2006. gadā Balvu Mūzikas skolā sarīkoja I Latgales pianistu konkursu. 2006. gadā skolā uzstājās J. Kalnciems (klavieres), D. Krenberga, I. Oša (flauta, klavieres), Antra un Normunds Vīksnes (klavieru duets), metālpūšamo instrumentu kvintets „5 atā”; 2007. gadā – saksofonu kvartets „NEXT”, O. Petrausks, R. Petrausks, R. Zaļupe (klavieres, saksofons, marimba, vibrofons); 2008. gadā – tubu kvartets „Tubalate”, Antra Arnicāne (klavieres), Sergejs Bratusevs (akordeons), klarnešu kvartets „Quattro Differente” u.c.
Līdz 2009. gadam skolu absolvēja 842 audzēkņi.Balvu Mūzikas skola 2012. gada 17 aprīlī

 Īstenotās izglītības programmas 

 Klavierspēle
 Akordeona spēle
 Vijoles spēle
 Flautas spēle
 Saksofona spēle
 Sitaminstrumentu spēle
 Klarnetes spēle
 Trompetes spēle
 Eifonija spēle
 Trombona spēle
 Tubas spēle
 Kora klase 

 Atsauces 

Kategorija:Balvi
Kategorija:Skolas Balvos
Kategorija:Skolas Balvu novadā
Kategorija:Mūzikas skolas Latvijā